laion/Wikipedia-Exotic huggingface dataset:
Brothers in Arms (שיר)

Brothers in Arms הוא שיר מאת להקת הרוק הבריטית דייר סטרייטס שיצא כסינגל הרביעי מתוך האלבום Brothers in Arms שיצא לאור ב-1985. מארק נופלר נוהג לנגן את השיר בגיטרת גיבסון לס פול (בשונה מהגיטרה הרגילה שלו "Stratocaster" של פנדר). לשיר מספר גרסאות: גרסת האלבום שאורכו 7:00 דקות; גרסה קצרה יותר באורך 6:05 (התחלת השיר וסופו קוצצו מעט); הגרסה בעלת האורך הקצר ביותר - 4:55 - הופיעה באלבום האוסף "The Very Best of Dire Straits" שיצא ב-1998; הגרסה הארוכה ביותר לשיר נכללה באלבום ההופעה "On the Night", בו בוצע השיר ב-8:54 דקות, והוא כולל סולו המבוצע על ידי גיטרת "פדל סטיל". השיר מדבר על מלחמת פוקלנד שהייתה בעיצומה כאשר נופלר כתב את השיר. בוידאו קליפ של השיר נעשה שימוש בטכניקת "Rotoscoping" (טכניקות אנימציה משולבות). בשיר נראים חברי הלהקה מופיעים וברקע תמונות ממלחמת העולם הראשונה בשחור לבן. בעקבות ביקור הלהקה בישראל במאי 1985, הופק וידאו קליפ מיוחד על ידי תוכנית הטלוויזיה הבריטית The tube המחבר את השיר עם התרשמויות חברי הלהקה מהחיילים שראו ברחובות עריה. השיר זכה להצלחה רבה, ועם השנים נחשב לאחד השירים המזוהים ביותר עם להקת דייר סטרייטס. במצעד הסינגלים הבריטי הגיע השיר למקום ה-16 השיר אף זכה לגרסאות כיסוי רבות. (ראה: גרסאות כיסוי) השיר הופיע בעונה השנייה של סדרת הטלוויזיה מיאמי מחלק מוסר. השיר הופיע בעונה השנייה של סדרת הטלוויזיה הבית הלבן. השיר שימש כפסקול בסרט מה בדיוק קרה? שיצא ב-2008. השיר הופיע בסרטו של טוני סקוט משחק בילוש משנת 2001. השיר הופיע בפרק הסיום של העונה השישית והאחרונה של הסדרה "האמריקנים" בשנת 2018 במשך השנים, זכה השיר למספר גרסאות כיסוי שבוצעו על ידי אמנים שונים, להלן הבולטים שביניהם: זמרת הפולק ג'ואן באאז ביצעה גרסת כיסוי לשיר באלבומה "Recently" משנת 1987. להקת הפאוור מטאל הפינית Northern Kings ביצעה גרסת כיסוי לשיר באלבומה "Reborn" שיצא ב-2007. מטאליקה ביצעה גרסת כיסוי לשיר במופע הצדקה "Bridge School Benefit" שנערך באוקטובר 2007. נינה פרסון ביצעה (מלהקת The Cardigans) ביצעה גרסת כיסוי לשיר באלבומו של ‏Georg Wadenius ‏"Reconnection" מ-2010. גרסת רמיקס לאינסטרומנטל של השיר שומשה על ידי הראפר הבריטי גטס בשיר "Brothers in Arms". גרסת א-קפלה לשיר הוצאה על ידי ההרכב האמריקאי "Homefree" באוקטובר 2021. מידע על היצירה "Brothers in Arms" באתר מיוזיק בריינז מידע על היצירה "Brothers in Arms" באתר Discogs סרטון השיר "Brothers in Arms" באתר יוטיוב מידע על הרצועה "Brothers in Arms" באתר ספוטיפיי מילות השיר, באתר שירונט הווידאו קליפ של השיר "Brothers In Arms", באתר YouTube הווידאו של דייר סטרייטס בישראל ב-YouTube סינגלים מאת דייר סטרייטס, באתר הרשמי של חברת המצעדים הרשמית עונה 2 פרק 3: "Out Where the Buses Don't Run", ‏ 18 באוקטובר 1985 עונה 2 פרק 22: "Two Cathedrals", ‏16 במאי 2001 "Ghetto - Brothers In Arms [15/16]". YouTube. נבדק ב-24 באפריל 2021. {{cite web}}: (עזרה)
פרוז'ני

פרוז'ני או פרוז'נה (בבלארוסית ורוסית: Пружаны, בפולנית: Prużana, ביידיש: פרוזשענע), היא עיר במחוז ברסט, בבלארוס. העיר נזכרת לראשונה בשנת 1487. ב-1931 התגוררו בעיר 4,208 יהודים, שהיו יותר ממחצית 7,626 תושביה. בין רבני העיר כיהנו הרב אליהו חיים מייזל, הרב ירוחם יהודה לייב פרלמן והרב אליהו פיינשטיין, (דוד הרב משה פיינשטיין), שכיהן ברבנות בין השנים תרמ"ד (1884) - תרפ"ט (1928). נכדו של הרב פיינשטיין היה רבי יוסף דב סולובייצ'יק מבוסטון, שאף נולד בעיר זו. בעיירה הזאת הייתה ישיבה "ליטאית", שבה למדו תלמידים גם מבני יישובים אחרים. ביוני 1941 נכבשה העיר בידי הנאצים, ובספטמבר של אותה שנה הוקם גטו אליו הובאו גם אלפי יהודים מביאליסטוק, ומעיירות בסביבת פרוז'ני. בינואר 1943, נשלחו היהודים למחנה ההשמדה אושוויץ, שם נרצחו רובם המוחלט. מתוך כ-10,000 יהודים שנרשמו במיפקד בנובמבר 1942, נותרו ביום השחרור רק כמאתיים. מדיה וקבצים בנושא פרוז'ני בוויקישיתוף "פרוז'ני", באתר JewishGen (באנגלית) פרוז'ני, באתר יד ושם פרוז'נה, פרוז'ני (Prużana), באנציקלופדיה של הגטאות, באתר יד ושם קטרין רייכלט, לאורה קרגו ומרטין דין, פרוז'נה, אנציקלופדיה של המחנות והגטאות (כרך II, חלק A, עמ' 939–943), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) יוסף פרידלנדר, ‏ספר יזכור לקהילת פרוז'אני (1983), בספריית העיר ניו יורק מרדכי ברנשטיין ודוד פורר, בואנוס איירס, ‏ספר יזכור לקהילת פרוזשענע (1958), בספריית העיר ניו יורק (ביידיש) דב קירשנר, מתרגם לאידיש: דוד פורר, בואנוס איירס, ‏ספר יזכור לקהילת פרוזשענע - חוברת (1974), בספריית העיר ניו יורק (ביידיש) פרוז'נה, באתר מרכז מורשת יהודי פולין הערך פרוז'ני מתוך שלוש אנציקלופדיות (באנגלית) מעדותה של בבה שקלאר על פעילות היודנראט בגטו פרוז'אני שבפולין, ארכיון יד ושם חיים מן האפר, אברהם הרשלום (ניצול גטו פרוז'אני), 1994 "פרוז'נה", באתר השטעטל הווירטואלי פרוז'ני (בלארוס), דף שער בספרייה הלאומית ערך זה הוא קצרמר בנושא יישובים בבלארוס. אתם מוזמנים לתרום לוויקיפדיה ולהרחיב אותו.
The Boys

המונח "להקה" מפנה לכאן. לערך העוסק בסדרת טלוויזיה, ראו הבנים (סדרת טלוויזיה). The Boys (בעברית: הבנים) הוא שיר של הראפרית הטרינידדית ניקי מינאז'. השיר יצא לאור ב-13 בספטמבר 2012 כסינגל הראשון מהאלבום "Pink Friday: Roman Reloaded – The Re-Up", שהוא הוצאה מחודשת של אלבום האולפן השני של מינאז', "Pink Friday: Roman Reloaded". בשיר משתתפת הזמרת קאסי ונטורה. בטקס פרסי ה-VMA שנערך בספטמבר 2012 אישרה מינאז' כי היא מתכננת להוציא בשבוע לאחר מכן את הסינגל הראשון מההוצאה המחודשת לאלבום האולפן השני שלה, "Pink Friday: Roman Reloaded – The Re-Up". ב-10 בספטמבר פרסמה מינאז' את שם השיר ואישרה כי תשתתף בו זמרת נוספת. השיר יצא לאור ב-13 בספטמבר להורדה דיגיטלית דרך חנות ה-iTunes. השיר מבוסס על שיר של קאסי בשם "Money on Love", שהיה אמור לשמש כסינגל השני מאלבום האולפן השני שלה, אך מסיבות לא ידועות הוצאת האלבום נדחתה והשיר הושמע למינאז', שבחרה להשאיר את הקולות שהקליטה קאסי לשיר ולכתוב מחדש את הבתים. השיר נכתב במשותף על ידי אוניקה מאראג', ג'ונאס ג'ברג, ז'אן בפטיסט, ליליאנה סלדנה, ואנג'ולי פרסוד. הקליפ לשיר בוים על ידי קולין טילי, שהיה אחראי גם על הקליפ לשיר "I Am Your Leader" של מינאז'. הקליפ פורסם בערוץ היוטיוב של מינאז' ב-18 באוקטובר 2012. צילומי הקליפ ערכו יומיים, כאשר ביום הראשון צולמו הסצנות בהן מופיעה קאסי, וביום השני צולמו הסצנות בהן מופיעה מינאז'. סרטון מאחורי-הקלעים המתאר את צילומי הקליפ פורסם באתר Vimeo ב-3 באוקטובר 2012. סרטון השיר "The Boys" באתר יוטיוב Nicki Minaj Readies ‘Roman Reloaded – The Re-Up’ for November Nicki Minaj ft. Cassie "The Boys" on itunes, בעמוד הטוויטר של מינאז'
ספיטמנס

ספיטמנס היה אציל סוגדי שפעל במחצית השנייה של המאה ה-4 לפנה"ס. הוביל את המרד באלכסנדר מוקדון, בעת כיבושיו באסיה התיכונה. נחשב לגיבור לאומי בטג'יקיסטן. סוגדיאנה היא ארץ עתיקה הנמצאת באזור טג'יקיסטן ואוזבקיסטן המודרניות. תושביה נודעו בתור סוחרים ממולחים ועירם המרכזית הייתה מרקנדה (סמרקנד המודרנית). אלכסנדר הגדול פלש לאימפריה הפרסית, שסוגדיאנה הייתה חלק ממנה, בשנת 334 לפנה"ס. תוך כמה שנים הצליח לכבוש את שטחי הליבה שלה. ביולי 330 לפנה"ס נרצח דריווש השלישי על ידי קבוצת קושרים, ביניהם בסוס, סטראפ באקטריה. בסוס הכריז על עצמו כמלך החוקי החדש של האימפריה הפרסית תחת השם המלכותי ארתחששתא החמישי. אלכסנדר הגדול הכריז כי בסוס מרד במלכות ופלש לבאקטריה באביב 329 לפנה"ס. בסוס נתפס עד מהרה, אך התנגדות לכיבוש המוקדוני לא הסתיימה. השבטים אוהבי החירות של באקטריה וסוגדיאנה בשיתוף עם שבטים סקיתים פתחו במאבק שנמשך שנתיים תמימות. ספיטמנס הנהיג את המרד בסוגדיאנה. הוא היה טקטיקן מבריק שהצליח לטמון מארבים קטלניים לצבאו של אלכסנדר הגדול ואף הביס כמה ממצביאיו בקרבות עקובים מדם שעלו למוקדונים במאות הרוגים. ספיטמנס התמיד בהתקפות פגע וברח עד אשר הובס באחד הקרבות על ידי קוינוס. ספיטמנס הצליח להימלט, אך נבגד בידי אנשיו, נרצח בעיר גַבַּע (כיום איספהן) שעל נהר היקרת, וראשו הערוף נמסר לידי המוקדונים. על שמו של ספיטמנס נקראת החל משנת 2003 נפת ספיטמן בטג'יקיסטן. בתחילת המאה ה-21 התגוררו בה כ-100,000 בני אדם. בנפה זו הקימו הטג'יקים אתר זיכרון לספיטמנס. האתר כולל פארק רחב ידיים ופסל לזכרו של ספיטמנס. בטקס חנוכת האתר נכח נשיא טג'יקיסטן, אמומאלי רחמון. כמו כן, קיים בטג'יקיסטן עיטור צבאי שמוענק לאנשי כוחות הביטחון שנקרא על שמו של ספיטנמס, עיטור ספיטמנס. הכיבוש הונצח גם בסרט של חברת אוזבק-מולטפילם (Uzbek Multfilm). גם עסקים רבים שאבו את שמם משמו של הגיבור המקומי ספיטמנס. ספיטמנס באתר ליוויוס (באנגלית) נשיא טג'יקיסטן בטקס חנוכת אתר זיכרון לספיטמנס באתר סוכנות ידיעות מרכז אסיאתית (ברוסית) תארוך מקורב ליולי נעשה על פי כרוניקה בבלית הכרוניקה בתרגום לאנגלית באתר ליוויוס אפגניסטן - תולדות המערכות הצבאיים מימי אלכסנדר מוקדון ועד למלחמה בטליבן סטפן טאנר, עמוד 49, הוצאת ד"א קפו (באנגלית, אתר ספרי גוגל) אזכור האירוע ותמונות (באנגלית) הסרט ביוטיוב
קנינגהם

האם התכוונתם ל... אימוג'ן קנינגהם – צלמת אמריקאית אלן גורדון קנינגהם – איש צבא בריטי אנדרו קנינגהם – אדמירל בריטי בילי קנינגהם – כדורסלן אמריקאי ג'ו קנינגהם – פוליטיקאי אמריקאי ג'ון קנינגהם גייקי – כומר סקוטי ג'יימס ב. קנינגהם – דיפלומט אמריקאי דנטה קנינגהם – כדורסלן אמריקאי וולטר קנינגהם – אסטרונאוט אמריקאי וורד קנינגהם – מהנדס תוכנה אמריקאי ושתי קנינגהם – קופצת לגובה אמריקאית כריס קנינגהם – אמן וידאו ובמאי וידאו קליפים בריטי ליאם קנינגהם – שחקן אירי מייקל קנינגהם – סופר אמריקאי מרס קנינגהם – כוראוגרף אמריקאי
יניסיי (פירושונים)

יניסיי (ברוסית: Енисей ‏Yenisey) האם התכוונתם ל... יניסיי – נהר בסיביר; מהנהרות הגדולים בעולם וברוסיה יניסיי הגדול – יובל ימני של יניסיי יניסיי הקטן – יובל שמאלי של יניסיי מפרץ יניסיי – מפרץ שדרכו נשפך נהר יניסיי לים קארה (לחצו לצפייה במפה ) יניסיי (כביש מהיר) – כביש מהיר פדרלי (R257 או ‏M-54) באורך 1,063 ק"מ בדרום סיביר שברוסיה (לחצו לצפייה במפה מסומן באדום) יניסיי קרסנויארסק – מועדון כדורסל רוסי מהעיר קרסנויארסק מועדון הכדורגל יניסיי קרסנויארסק – מועדון כדורגל מהעיר קרסנויארסק המשחק בליגת הכדורגל הלאומית של רוסיה מועדון בנדי יניסיי קרסנויארסק – מועדון בנדי רוסי מהעיר קרסנויארסק יניסיי (אסטרואיד) (שם מלא: 15804‏ יניסיי‏; באנגלית: Yenisei ‏15804) – אסטרואיד בחגורת האסטרואידים שהתגלה ב-9 במרץ 1994; קרוי על שמו של נהר יניסיי שפות יניסייות – קבוצה של שפות שהיו נפוצות במרכז סיביר לאורך הנהר יניסיי (לחצו לצפייה במפת התפוצה של השפות במאה ה-17 ובסוף המאה ה-20 ) יניסייסקי (מחוז משנה) (Енисейский район) – מחוז משנה של מחוז קרסנויארסק שברוסיה (לחצו לצפייה במיקום ) תעלת אוב-יניסיי (Обь-Енисейский канал) (אנ')
בוץ' ויג

בריאן דייוויד "בוץ'" ויג (באנגלית: Bryan David "Butch" Vig‏ נולד ב-2 באוגוסט 1955 בוויסקונסין, ארצות הברית) הוא מוזיקאי אמריקני. ויג הוא המתופף של להקת Garbage ומפיק שזכור בעיקר בשל אלבום היהלום Nevermind של להקת נירוונה. ויג נשוי למנהלת ייצוג אמנים בדרימוורקס ולשניים בת אחת. ב-2012 נבחר ויג למקום התשיעי ברשימת 50 המפיקים הטובים ביותר אי פעם במגזין NME. ויג עבד במהלך שנות השמונים עם להקות שוליים לרוב בחברות קטנות, באמצעות אולפן הקלטות עצמאי שניהל. ב-1990 נירוונה חתמה על חוזה הקלטות עם Geffen records. ב-1991 קיבל לידיו את פרויקט הפקת האלבום השני של נירוונה, Nevermind. נירוונה נחשבה באותה תקופה ללהקת שוליים מסיאטל. החלטותיו של ויג באולפן, כמו הכפלת קולו של קורט קוביין למרות התנגדותו והקלטת שירים בני טייק אחד או שניים כפשוטם לאלבום, נחשבות כבעלות משקל משמעותי בהפיכת האלבום לציון דרך היסטורי. מדיה וקבצים בנושא בוץ' ויג בוויקישיתוף בוץ' ויג, ברשת החברתית אקס (טוויטר) בוץ' ויג, במסד הנתונים הקולנועיים IMDb (באנגלית) בוץ' ויג, באתר AllMusic (באנגלית) בוץ' ויג, באתר MusicBrainz (באנגלית) בוץ' ויג, באתר Discogs (באנגלית) בוץ' ויג, באתר SecondHandSongs יונתן שרוני‏, 20 שנה ל-"Nevermind" של נירוונה: הימים בהם קורט קוביין היה קוץ בתחת, באתר וואלה, 2 בספטמבר 2011 Larry Bartleet, 11 things we learnt about Nirvana's 'Nevermind' from this Butch Vig interview, NME, March 26 2016 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אמריק בלום

אֶמֶרִיק בְּלוּם (בסרבו-קרואטית Emerik Blum;‏ 7 באוגוסט 1911, סרייבו, האימפריה האוסטרו-הונגרית – 24 ביוני 1984, פויניצה, יוגוסלביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה, תעשיין, פילנתרופ וממנהיגי יהדות סרייבו שלאחר מלחמת העולם השנייה. בין 1981 ל-1983, כיהן בלום כראש עיריית סרייבו. אמריק בלום נולד בסרייבו וב-1939, הוסמך בהנדסת חשמל באוניברסיטה הטכנית של פראג. בסוף 1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשליטת האוסטאשה, נעצר בלום וגורש למחנה הריכוז יאסנובאץ. בשל הכשרתו ההנדסית מונה בלום לממונה תפעול החשמל במחנה. בשלהי 1944, נמלט אמריק בלום ממחנה הריכוז והצטרף לכוחות הפרטיזנים של טיטו. לאחר שחרור יוגוסלביה מונה ליושב ראש הוועדה לשיקום בוסניה. בהמשך, כיהן כממונה על אזור בוסניה מטעם משרד התעשייה והמכרות היוגוסלבי וכן כיהן כממונה על תשתית החשמל בחבל. ב-1951 הקים וניהל את חברת האנרגיה אנרגואינווסט (Energoinvest) שהייתה מהגדולות ביוגוסלביה. ב-1974 עוטר בעיטור לגיון הכבוד. בין 1981 ל-1983 כיהן כראש עיריית סרייבו והיה חבר הוועדה המארגנת של אולימפיאדת החורף של סרייבו (1984). ביוני 1984 הלך אמריק בלום לעולמו והוא בן 73 שנים. רחוב בסרייבו מנציח את שמו. מדיה וקבצים בנושא אמריק בלום בוויקישיתוף יהודים - "רבע מיהודי בוסניה הבוגרים לחמו", באתר "ההתנגדות היהודית בשואה", אוחזר ב-10 באוגוסט 2014.
אינגולשטאדט 04

פוסבאל קלוב אינגולשטאדט 04 (בגרמנית: Fußball-Club Ingolstadt 04 e.V.) הוא מועדון כדורגל גרמני מהעיר אינגולשטאדט שבגרמניה, המשחק בליגה השלישית בחשיבותה בגרמניה. הישג השיא של הקבוצה בגביע הגרמני נרשם בעונת 2013/2014, כאשר הגיעה לשלב שמינית הגמר, ובו הודחה על ידי וולפסבורג. בעונת 2014/15 העפילה אינגולשטאט לראשונה לבונדסליגה. אינגולשטאט שיחקה בבונדסליגה שתי עונות, ונשרה בחזרה לבונדסליגה השנייה בתום עונת 2016/17, וכעבור עונה נשרה לליגה הגרמנית השלישית. בתום עונת 2020/21 העפיל המועדון בחזרה לבונדסליגה השנייה, אך הקבוצה סיימה שוב במקום האחרון בעונה לאחריה, ושוב נשרה לבונדסליגה השלישית. מדיה וקבצים בנושא אינגולשטאדט 04 בוויקישיתוף אתר האינטרנט הרשמי של אינגולשטאדט 04 (בגרמנית) אינגולשטאדט 04, ברשת החברתית פייסבוק אינגולשטאדט 04, ברשת החברתית אקס (טוויטר) אינגולשטאדט 04, ברשת החברתית אינסטגרם אינגולשטאדט 04, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא כדורגל גרמני ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
יקנה אסייתית

יָקָנָה אַסְיָתִית או יקנת זנב-פסיון (שם מדעי: Hydrophasianus chirurgus) היא מין יחיד בסוג של יקנה, הנפוצה באסיה. זהו מין היקנה היחיד שיש לו "לבוש רבייה", המיועד לחיזור. ככל היקאנות, ליקנת זנב-הפסיון ישנן אצבעות ורגליים ארוכות במיוחד, המאפשרות לה ללכת על פני הצמחייה הצפה שבבריכות או בביצות. למרות שהיקנה יכולה לשחות, היא כמעט אף פעם לא שוחה, והולכת בדרך כלל על צמחייה צפה. הנקבה צבעונית יותר מהזכר, ויקאנות זנב-הפסיון חיות בחברה פוליאנדרית. היקנה האסייתית מצויה בהודו, דרום-מזרח אסיה ואינדונזיה. רוב האוכלוסיות יציבות, אך באוכלוסיות הצפוניות יותר (באזור רכס ההימלאיה ודרום סין) היקאנות נודדות דרומה, לחצי-האי ההודי ולדרום-מזרח אסיה. יש גם אוכלוסייה בטאיוואן, שם היא בסכנת הכחדה. יקנת זנב-הפסיון תועדה גם באוסטרליה. אורכה של יקנה אסיאתית בלבוש רבייה הוא כ-29 עד 58 ס"מ, ואורכו של הזנב שלה, דמוי זנב הפסיון (שהעניק לה את שמה), הוא כ-25 ס"מ. אורכה מחוץ לעונת הרבייה הוא כ-31 ס"מ. משקלו של הזכר הוא כ-113 עד 135 גרם, בעוד משקלה של הנקבה הוא כ-205 עד 260 גרם. ראשה, כנפיה ופנים צווארה של יקנה אסייתית בוגרת בלבוש רבייה לבן, שאר גופה שחור מלבד עורפה הזהוב ואצבעותיה האפורות. לבוגרים בלי לבוש רבייה אין את הזנב הארוך, ורוב גופם חום-צהבהב, מלבד הבטן הלבנה, הצוואר הזהוב והכתם הלבן באזור הגרון. עונת הרבייה היא בין מרץ ליולי, והקן נבנה על פני צמחייה צפה. הנקבה מטילה ארבע ביצים חומות עם כתמים שחורים. לאחר הטלת הביצים הנקבה עוזבת, והזכר דוגר לבדו על הביצים ומטפל בצאצאים. מדיה וקבצים בנושא יקנה אסייתית בוויקישיתוף יקנה אסייתית, באתר ITIS (באנגלית) יקנה אסייתית, באתר NCBI (באנגלית) יקנה אסייתית, באתר Animal Diversity Web (באנגלית) יקנה אסייתית, באתר GBIF (באנגלית) יקנה אסייתית באתר הרשימה האדומה של IUCN ע"פ החלטות האקדמיה
High School

High School (בעברית: בית ספר תיכון) הוא שיר של הראפרית הטרינידדית ניקי מינאז'. השיר יצא לאור ב-16 באפריל 2013 כסינגל השלישי מהאלבום Pink Friday: Roman Reloaded – The Re-Up, שהוא הוצאה מחודשת של אלבום האולפן השני של מינאז', Pink Friday: Roman Reloaded. בשיר משתתף הראפר ליל ויין. ב-29 בנובמבר 2012 פרסמה מינאז' סקר בו שאלה את מעריציה איזה שיר לדעתם צריך לשמש כסינגל הבא מהאלבום. במקום הראשון היה השיר "I'm Legit", במקום השני השיר "High School" ובמקום השלישי השיר "Up In Flames". הקליפ לשיר צולם ב-11 במרץ 2013. כשיצא האלבום שמו לב מעריציה של מינאז' כי יש דמיון בין השיר לבין השיר "Hood Story" מהמיקסטייפ הראשון של מינאז', "Playtime is Over", כאשר בשני השירים מוזכרים המשפטים "he said he came from Jamaica" ו-"he owned a couple of acres". בסיום של השיר מהמיקסטייפ ניתן לשמוע את מינאז' לוחשת "To Be Continued" ("המשך יבוא"). מינאז' אישרה את השמועות כאשר פרסמה מחדש הודעה בטוויטר בה נאמר: "HOOD STORY PART 2". מידע על היצירה "High School" באתר מיוזיק בריינז סרטון השיר "High School" באתר יוטיוב מרענן: ניקי מינאז' בבגד ים זרחני קטנטן, באתר nana10‏ תוצאות הסקר באתר הרשמי של מינאז' HOOD STORY PART 2
קורטס (פורטוגל)

קורטס (בפורטוגזית: Cortes מילולית "חצרות") היו אספות בממלכת פורטוגל של ימי הביניים, בהן ישבו נציגי כל המעמדות: האצולה, הכמורה והעם (שנציגיו נמנו על הבורגנות), במטרה לטפל בענייני ציבור מקומיים או כלליים ובכך היוו סוג של פרלמנט מוקדם. את האספות שנועדו לטפל בנושאים כלליים כינסו ופיזרו מלכי פורטוגל כרצונם. כאשר היו מעורבים באספות נציגי כל שלושת המעמדות הן נקראו Cortes Gerais מילולית: החצרות הכלליות. כאשר היה צורך ללבן או לנהל משא ומתן על נקודה ספציפית נקראו רק נציגי המעמדות שנושא זה היה רלוונטי עבורם. במקביל לקורטס היו המלכים מכנסים לפעמים לצורך התייעצות את בתי המשפט המלכותיים (Curia Regis), שכללו אצולה קרקעית, הן אצילים פיאודליים והן נציגי כנסייה מחזיקי רכוש (בישופים, אבות מנזר וראשי מסדרים צבאיים). נהלים אלו מקורם עוד בימי הממלכה הוויזיגותית טרום הכיבוש המוסלמי את חצי האי האיברי, אולם החל במאה ה-13, עם התעצמות הערים והתאגדותן, ניתן מקום במועצות גם לנציגי הערים. הקורטס הידוע הראשון בו היו שותפים נציגי הערים כונס ב-1254 בלייריה על ידי אפונסו השלישי. בחיי השגרה לא כונס קורטס ובמקום זאת הסתמכו המלכים על מועצות מייעצות מצומצמות שכללו נכבדים המקורבים לחצר. קורטס כונס במקרים מיוחדים, למשל כאשר רצה המלך להטיל מיסים חדשים, למשל לצורך מימון מלחמה (זו הייתה הסיבה העיקרית לכינוס קורטס) או לשנות חוקים מהותיים, לבצע שינוי מהותי במדיניות החוץ או ליישב עניינים הקשורים בהורשת הכתר. הקורטס, משכבר כונס, היה יכול להגיש למלך עתירות, אם העתירות התקבלו הן הפכו לחוקים ותקנות מלכותיים ובכך היה לקורטס היבט של גוף מחוקק יחד עם זאת למלך הייתה זכות ווטו, כלומר לא היה חייב לקבל ולאשר את העתירה. רוב העתירות הוגשו על ידי הקורטס הכללי ונדרש אישור של שני מעמדות לפחות על מנת להעבירן. החל במאה ה-15 ירד כוחו של הקורטס והמלכים כינסו פחות ופחות מועצות.מנואל הראשון למשל, כינס במהלך 25 שנות מלכותו רק ארבע פעמים קורטס. עם האיחוד האיברי של 1581 הקורטס צבר חשיבות חדשה והיה בעל תפקיד משמעותי בשיקום של 1640 אולם שוב דעך וקורטס אחרון נפגש ב-1698 לצורך הפורמלי של אשרור המלכתו של ז'ואאו הרביעי. לאחר מכן לא כונס קורטס במשך יותר ממאה שנים. מצב עניינים זה הגיע לסיומו עם המהפכה הליברלית של 1820, אשר בחוקה חדשה הקימה את הפרלמנט הפורטוגזי.
רוצח (פירושונים)

האם התכוונתם ל... רוצח - מי שביצע פעולת רצח רוצח סדרתי – אדם שביצע שלוש או יותר רציחות רוצח בשגגה – ביהדות, אדם שהתרשל ותקלה חמורה של רצח בשגגה יצאה תחת ידו רוצח שכיר – אדם הנשלח לבצע רצח של אדם אחר תמורת תשלום הרוצח – משחק חברה בו יש להכריע מי הוא האשם ב"רצח" קטגוריה:רוצחים רצח (פירושונים)
בגוניה

בֶגוֹנִיָה (שם מדעי: Begonia) הוא סוג המונה כמעט 1500 מינים של צמחים פורחים רב שנתיים ממשפחת הבגוניים. הבֶגוֹנִיָה כוללת צמחים יבשתיים ולפעמים אפיפיטים הנפוצים בעיקר באקלים לח טרופי וסובטרופי, מקורה הוא בדרום ובמרכז אמריקה, אפריקה ודרום אסיה. הצמחים הם דו-פסיגיים בעלי פקעת עם פרחים זכריים ונקביים הפורחים בנפרד על אותו הצמח, ברוב המינים הפירות הם כמוסה המכילה זרעים רבים. העלים לעיתים קרובות גדולים עם עיטורים בצורות שונות, חלק גדול מהם מנומרים, הם בדרך כלל סימטריים. למינים השונים של הבגוניות יש דרישות תרבותיות שונות, אך רוב המינים מגיעים מאזורים טרופיים ולכן הם ובני הכלאיים שלהם דורשים טמפרטורות חמות. רוב הצמחים ברורים דורשים הרבה אור אך לא שורדים בשמש מלאה. באופן כללי, בגוניות דורשות אדמה מנוקזת היטב רטובה כל זמן. בגוניות רבות תגדלנה וכל ימות שנה, פרט לפרח בגוניות בולבוסים. את רוב הבגוניות ניתן לגדל בחוץ בכל ימות השנה, אבל באקלים מתון בגוניות יגדלו רק כצמחי בית או חממה. העלים מסורגים, בעלי פטוטרת; טרפי העלים יכולים להיות דמויי ביצה, או לחלופין, מחודדים בראשם, מעוגלים או דמויי תריס, תמימי שוליים, משוננים או מפורצים. הפרחים הם חד-מיניים (או זכר או נקבה, לא שילוב של שניהם), ערוכים בצרורות בתפרחת מסוימת, הפרחים האבקניים (הזכריים) לצד העליינים (הנקביים), לעיתים באותו הצרור. העטיף (חלקו החיצוני של הפרח) כותרתי, בגוונים של ורוד, אדום, צהוב או לבן. עלי העטיף מפורדים: בפרחים האבקניים יש עלי עטיף קטנים ו-2 גדולים יותר, ובפרחים העלייניים יש 2 - 5 עלי עטיף שווים בגודלם. האבקנים מרובים, חופשיים או מאוחים בבסיסיהם. השחלה תחתית ויש לה 3 עמודי עלי. פרי הוא הלקט רב זרעי, ובדרך כלל הוא צבעוני. הריבוי נעשה באמצעות זרעים, ייחורים, ייחורי גבעול או ייחורי עלה, וכן באמצעות פקעות - במינים המתאימים. הגידול של מיני הבגוניה דורש בקיאות הן בטיב הקרקע, החייבת להיות לחה ועשירה בדרך כלל, והן בדרך הטיפול בקבוצות של מינים שונים. הפגעים העיקריים בצמח הן מחלות פיזיולוגיות ונמטודות. לבגוניה קנה שורש עבה, פקעת, או מעין בצל, שאינו אלא גוש של קשקשים מגובבים או עלים מעוכבים בגדילתם ובשרניים מעט. הצמחים ניכרים בדרך כלל בצורת העלים המגוונים; שני צדיהם אינם שווים בצורתם ובאורכם. כן הם בולטים בפרחיהם המיוחדים והצבעוניים. מיני הבגוניה אינם נפוצים בר בישראל, אך המינים הבאים נפוצים מאוד בגני נוי, בתים ומשרדים. בגוניה מפוספסת (Begonia rex) הנפוצה מהסוג בגוניה מאזה משחירה (Begonia mazae f. nigricans) פריחה ורודה מתחילה בפברואר בגוניה כספית (Begonia guttata) בגוניה פורחת עד (Begonia semperflorens) פרחים בשרניים אדומים הפורחים כל השנה בגוניה קלאופטרה (Begonia cleopatrae) בגוניה אסידה (Begonia acida) בגוניה כנפי מלאך (Begonia aconitifolia × B. coccinea) קיימים מספר זנים עם פרחים בצבעים שונים, הצבע הכתום הוא הנפוץ בישראל מיני הבגוניה פגיעים מפני טחביות מסוגים שונים, כנימה קמחית, פרודניה ונמטודות. מדיה וקבצים בנושא בגוניה בוויקישיתוף בגוניה, באתר אנציקלופדיה בריטניקה (באנגלית) בגוניה, באתר ITIS (באנגלית) בגוניה, באתר NCBI (באנגלית) בגוניה, באתר Tropicos (באנגלית) בגוניה, באתר GBIF (באנגלית) בגוניה, באתר IPNI (באנגלית)
אנדריי אוקונקוב

אנדריי אוקונקוב (ברוסית: Андрей Юрьевич Окуньков; נולד ב-26 ביולי 1969) הוא מתמטיקאי רוסי העוסק ביישומים של גאומטריה אלגברית, פיזיקה מתמטית, תורת ההסתברות ופונקציות מיוחדות. בשנת 2006 זכה במדליית פילדס, "על תרומתו לגישור הסתברות, תורת הצגות וגאומטריה אלגברית." ב-1995 קיבל את הדוקטורט באוניברסיטת מוסקבה. החל מ-2010 מרצה באוניברסיטת קולומביה. אוקונקוב עבד בהצגת התאוריה של קבוצות סימטריות אינסופיות, הסטטיסטיקות של חילוק המישור, ובקוהומולוגיה הקוונטים לפי תוכנית הילברט של נקודות במישור המורכב. אוקונקוב, ביחד עם ניקיטה נקרסוב ודבש מאוליק, גיבש השערות ידועות הנוגעות לבסיס האינווריאנטות של גרומוב-ויטן והאינטטריאנטות של דונלדסון-תומאס. לאוקונקוב יש מספר ארדש של לכל היותר שלוש, על ידי אנטולי ורשיק וגרגורי פריימן. ב-2006, בקונגרס הבינלאומי החמישי של המתמטיקאים, במדריד שבספרד, הוא קיבל את מדליית פילדס עבור תרומתו לגישור הסתברות, תורת הצגות וגאומטריה אלגברית. עבודתו בתחום זה חשפה קשרים חדשים עמוקים בין התחומים השונים של המתמטיקה. למרות שהעבודה שלו היא קשה לסיווג כיוון שהוא נוגע במגוון רחב של תחומים, שני נושאים ברורים הם השימוש במושגים של אקראיות ורעיונות קלאסיים מתורת ההצגות. שילוב זה הוכיח יעילות בפתרון בעיות מגאומטריה אלגברית ומכניקה סטטיסטית. מדיה וקבצים בנושא אנדריי אוקונקוב בוויקישיתוף אתר האינטרנט הרשמי של אנדריי אוקונקוב אנדריי אוקונקוב, באתר פרויקט הגנאלוגיה במתמטיקה אנדריי אוקונקוב, באתר MacTutor (באנגלית) אנדריי אוקונקוב, באתר גוגל סקולר ביוגרפיה של אוקונקוב מדליית פילדס לאוקונקוב אנדריי אוקונקוב, באתר אנציקלופדיה בריטניקה (באנגלית)
אלן בייקר (מתמטיקאי)

אלן בייקר (באנגלית: Alan Baker, ‏19 באוגוסט 1939 - 5 בפברואר 2018), היה מתמטיקאי אנגלי, זוכה מדליית פילדס לשנת 1970. נולד בלונדון. הקריירה האקדמית של בייקר התחילה כתלמיד של הרולד דוונפורט בקולג' האוניברסיטאי של לונדון ומאוחר יותר באוניברסיטת קיימברידג'. היה חוקר אורח במכון למחקר מתקדם בסתיו 1970. עמית בטריניטי קולג'. בשנת 1970 זכה במדליית פילדס. בייקר נודע בזכות עבודתו בשיטות יעילות בתורת המספרים, בעיקר בשיטות בתורת הטרַנסצֶנדֶנטִיוּת (אנ'). בשנת 2012 הפך לשותף באגודה האמריקאית למתמטיקה. מדיה וקבצים בנושא אלן בייקר בוויקישיתוף אלן בייקר, באתר פרויקט הגנאלוגיה במתמטיקה אלן בייקר, באתר MacTutor (באנגלית) Tributes paid to professor Alan Baker, באתר טריניטי קולג', אוניברסיטת קיימברידג' (באנגלית) אלן בייקר, באתר אנציקלופדיה בריטניקה (באנגלית) ערך זה הוא קצרמר בנושא מתמטיקה ובנושא אישים. אתם מוזמנים לתרום לוויקיפדיה ולהרחיב אותו.